Moskva (raketiristleja)

Moskva oli Venemaa Föderatsiooni mereväe Slava-klassi ristleja (projekt 1164 Atlant) ja oma klassi esiklaev. Laev kandis pardanumbreid 126 ja 108 (1983), 103 (1984), 106 (1987) ning 121 (1990). Moskva oli Venemaa mereväe Musta mere laevastiku lipulaev. Laev uppus 14. aprillil 2022 Vene-Ukraina sõja käigus. Laev, algse nimega Slava ehitati Mõkolajivi laevatehases Ukrainas. Tegemist oli oma klassi esimese laevaga. Ehitus algas 1976. aastal. Laev lasti vette 1979. aastal, võeti pärast valmimist kasutusele detsembris 1982 ja ametlikult mereväe teenistusse 31. jaanuaril 1983. Kodusadamaks sai Sevastopol. 1989. aasta detsembri algul osales Slava nõukogude delegatsiooni majutuslaevana George H. W. Bushi ja Mihhail Gorbatšovi Malta tippkohtumisel, kus deklareeriti Külma sõja lõppu. Aastail 1991 kuni 2000 oli laev Mõkolajivis kapitaalremondis ja moderniseerimisel. Hoolimata Venemaa tõsistest rahalistest raskustest ukrainlastele remondi eest tasumisel, õnnestus olukord lõpuks lahendada ja tööd lõpetada. 16. mail 1997 anti laevale uus nimi Moskva. Eelnevalt oli teenistusest välja arvatud samanimeline kopterikandja. Nime vahetus võis olla seotud vahepealse ideega teha Moskva linnast laeva sõpruslinn ja ühtlasi paluda linnalt tuge laeva remondi eest tasumisel. Osales 9. kuni 12. augustini 2008 Venemaa-Gruusia sõjas. Mõningatel andmetel sai kerge raketitabamuse Gruusia kaatrilt. 7. septembril 2009 toimus laeval kergem tuleõnnetus, mille käigus täitus üks sektsioon suitsuga. Osales 2014. aasta märtsis Ukraina mereväe vastases operatsioonis Donuzlavi juures. 12. augustil 2014. külastas laeva president Vladimir Putin koos Egiptuse president ‘Abd al-Fattāḩ Khalīl as-Sīsīga. Osales septembrist 2015 kuni jaanuarini 2016 Vahemerel operatsioonil Süürias. Pärast Süüria operatsioonilt naasmist arutati 30 aasta vanuse laeva mahakandmist, kuid 2018. aastal otsustati siiski moderniseerimise kasuks. Moderniseerimine ja katsetamine toimus alates 2019. aastast etappidena ja lõppes umbes 2021 aasta märtsiks. Selle tulemusel pikendati laeva teenistusiga veel umbes 10–20 aasta võrra.  Pikemalt artiklis Ristleja Moskva uppumine Moskva oli 2022. aasta Venemaa-Ukraina sõja ajal Venemaa sõjalaevastiku suuruselt kolmas alus. Ukraina teatel osales laev Ussisaare vallutamisel ja seetõttu kujutati teda saare kaitsjatele pühendatud postmargil. 14. aprillil Moskva uppus. Ukraina teatel läks laev põhja nende raketirünnaku tagajärjel, Venemaa teatel tulekahjust tingitud plahvatuse tõttu. Sõltumata laevahuku põhjusest on vaatlejad seda hinnanud oluliseks psühholoogiliseks võiduks Ukrainale ja kaotuseks Venemaale ning vähemal määral ka Venemaa mereväe sõjalist võimekust nõrgendavana. Ukraina kuulutas uppunud laeva aprilli viimasel dekaadil riikliku veealuse kultuuripärandi objektiks nr 2064. Laev oli mõeldud peamiselt: Vaenlase suurte pealveelaevade ründamiseks; Oma allveetõrjelaevade gruppide lahinguvõime toetamiseks; Oma üksuste õhukaitseks; Dessandi toetamiseks tulega. Ühtlasi kasutati laeva sageli staabilaevana. Laeva relvastusse kuulusid 1 2-raudne 130 mm kahur AK-130 6 6-raudset 30 mm õhutõrje automaatkahurit AK-630 8 2-torulist laevatõrje raketiseadet P-1000 "Vulkan" (raketi lennukaugus kuni 700 km) 8 õhutõrjeraketiseadet S-300F "Fort" 2 2-juhikulist õhutõrjeraketiseadet "Osa-M" 2 12-torulist reaktiivsüvaveepommiheitjat RBU-6000 2 5-torulist 533 mm torpeedoaparaati 1 pardahelikopter Ka-27 Laeval olid peamised elektroonika- ja sensorsüsteemid: Seireradar Voshod MR-800 Seireradar Fregat MR-710 Tulejuhtimisradar SA-N-4 Tulejuhtimisradar SA-N-6 Tulejuhtimsiradar lähitõrjeks (AK-630) Tulejuhtimissüsteem Argon (P-500/P-1000) Tulejuhtimissüsteem MR-123-02/3 Bagira (AK-630) Tulejuhtimissüsteem MR-184 Lev-218 (AK-130) Tulejuhtimissüsteem Burja (RBU-6000) Tulejuhtimissüsteem 4R-33 (Osa-M) Navigatsiooniradarid Allveeseiresonar vööris Raadioelektroonilise võitluse vahendid Satelliitsidesüsteemid. Pjotr Veliki Admiral Kuznetsov Ristleja "Venemaa Musta mere lipulaev Moskva uppus". err.ee. ERR. 14. aprill 2022. Vaadatud 14. aprillil 2022. https://www.wired.com/2008/08/naval-lessons-o/ "Russian warship Moskva: What do we know?". bbc.com (inglise). BBC News. 14. aprill 2022. Vaadatud 14. aprillil 2022. The Slava-class cruiser is the third largest vessel in Russia's active fleet and one of its most heavily defended assets, naval expert Jonathan Bentham from the International Institute for Strategic Studies told the BBC. Russian warship sinks in the Black Sea after Ukraine claims it was hit by a missile. CNN, 14. aprill 2022 Uppunud sõjalaeva Moskva kohta napib endiselt teateid. ERR, 15. aprill 2022 Sunken Russian warship Moskva: What do we know?. BBC, 19. aprill 2022 Saska: Vene sõjalaeva Moskva pildilt kadumisel suurt mõju pole. ERR, 14. aprill 2022 Russian warship: Moskva sinks in Black Sea. BBC News, 15. aprill 2022 Saska Vene laevast Moskva: kaks raketti ei peaks sellise suurusega laeva uputama. ERR, 18. aprill 2022 Russian Offensive Campaign Assessment, April 14. The Institute for the Study of War, 14. aprill 2022 "Live | Russian flagship 'seriously damaged' after blast". bbc.com (inglise). BBC News. 14. aprill 2022. Vaadatud 14. aprillil 2022. I think it's one that has symbolic and military value as well," he explains. "This is the flagship of Russia's Black Sea fleet, and it's getting a bit long in the tooth but it is the symbol of Russian naval power in the Black Sea. Brad Lendon (14. aprill 2022). "Russian navy evacuates badly damaged flagship in Black Sea. Ukraine claims it was hit by a missile". cnn.com (inglise). CNN. Vaadatud 14. aprillil 2022. Russia's defense ministry said Thursday that the Moskva "remains afloat" and that measures were being taken to tow it to port. The ministry said the crew had been evacuated to other Black Sea Fleet ships in the area. "The Ministry of Defense reported that the cruiser "Moskva" sank while towing". Tass. Originaali arhiivikoopia seisuga 14. aprill 2022. Vaadatud 14. aprillil 2022. Pjotr Sauer, Julian Borger. Russia says Moskva cruiser has sunk after reported Ukrainian missile strike. TheGuardian.com, 14. aprill 2022 "В Минобороны РФ подтвердили гибель капитана "Москвы" — ГПСУ". zn.ua (vene). 15. aprill 2022. Vaadatud 15. aprillil 2022. "Anton Kuprin, morto nell'esplosione il comandante dell'incrociatore Moskva affondato | Kurpin, 44 anni, diede l'ordine di bombardare l'Isola dei Serpenti il primo giorno di guerra". ilmessaggero.it (itaalia). Il Messaggero. 15. aprill 2022. Vaadatud 15. aprillil 2022. Landen, Xander (14. aprill 2022). "Moskva warship's sinking a $750 million loss for Russian military: Report". Newsweek (inglise). Originaali arhiivikoopia seisuga 15. aprill 2022. Vaadatud 15. aprillil 2022. "Вартість підбитого крейсера «Москва» – $750 млн. Forbes склав рейтинг найдорожчої російської техніки, знищеної на війні — Forbes.ua". forbes.ua (ukraina). 14. aprill 2022. Originaali arhiivikoopia seisuga 15. aprill 2022. Vaadatud 15. aprillil 2022. Palin, Megan. "Fears sunken Russian warship Moskva was carrying nuclear weapons". news.com.au. Vaadatud 16. aprillil 2022. Will Stewart; Chris Jewers; Chris Pleasance (16. aprill 2022). "'To the sailors': Relatives of doomed Moskva crew defy Russian censors with unofficial memorial – as Ukraine claims ALL 510 aboard died and US confirms missile DID hit Putin flagship which was 'carrying nuclear weapons'". dailymail.co.uk (inglise). Daily Mail. Vaadatud 16. aprillil 2022. Madeline Halpert (22. aprill 2022). "Ukraine Names Sunken Russian Warship Moskva A National Heritage Site". forbes.com (inglise). Forbes. Vaadatud 22. aprillil 2022. Министерство обороны Российской Федерации. Гвардейский ордена Нахимова ракетный крейсер «Москва». Warbook.club